Greek Legal Document

Category: 316

Content:
14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 302 της 17/21 Ιουν. 1988 (ΦΕΚ Α΄ 139) Οργανισμός Ταμείου Προνοίας Δικαστικών Επιμελητών. Έχοντας υπόψη: 1.Τις διατάξεις: α.Της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137/Α/85). β.Του Νόμ. 1586/86 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των οργανισμών Τοπικής Αυτοδιοίκησης και άλλες διατάξεις» (ΦΕΚ 37/Α/ 1.4.86). 2.Τη 2389/87 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Σπ. Κλούδη» (ΦΕΚ 81/Β/87). 3.Την αριθ. 748/1987 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Οικονομικών, αποφασίζουμε: Διάρθρωση Υπηρεσιών Άρθρ.1.-Οι υπηρεσίες του Ταμείου Προνοίας Δικαστικών Επιμελητών αποτελούν Τμήμα που συγκροτείται ως εξής: α)Γραφείο Εσόδων και Παροχών. β)Γραφείο Μητρώου-Διοικητικού-Οικονομικού. Αρμοδιότητες Διεύθυνσης Διάρθρωση Υπηρεσιών  «Άρθρ.1.-Οι υπηρεσίες του Ταμείου Πρόνοιας Δικαστικών Επιμελητών αποτελούν Δ/νση που συγκροτείται από τα εξής τμήματα: 1.Τμήμα Εσόδων-Παροχών. 2.Τμήμα Διοικητικού-Οικονομικού. Αρμοδιότητες Διεύθυνσης Άρθρ.2.-Οι αρμοδιότητες της Δ/νσης ανάγονται στα παρακάτω θέματα, τα οποία κατανέμονται μεταξύ των Τμημάτων αυτής, ως εξής: 1.Τμήμα Εσόδων-Παροχών. -Μέριμνα για την κανονική είσπραξη των εσόδων από ασφαλιστικές εισφορές, λήψη κάθε αναγκαστικού μέτρου και επιβολή κυρώσεων για την είσπραξη των καθυστερουμένων εισφορών, σύμφωνα με την νομοθεσία του Ταμείου. -Ανανέωση του ασφαλιστικού βιβλιαρίου κάθε ασφαλισμένου και έλεγχος για κανονική επικόλληση των εισφορών στα υπηρεσιακά βιβλία από υπαλλήλους με απόφαση του Δ.Σ. εντός και εκτός της έδρας τους Ταμείου. -Εφοδιασμός των ταχυδρομικών γραφείων της Χώρας με τα ένσημα του Ταμείου, παρακολούθηση των λογ/σμών ενσήμων και των αποθεμάτων. -Εισήγηση για εκτύπωση νέας σειράς ενσήμων με τις διαδικασίες του μειοδοτικού διαγωνισμού. -Παραλαβή και έλεγχος των δικαιολογητικών απονομής, σύμφωνα με τις εκάστοτε διατάξεις. -Αναθεώρηση ή χορήγηση συμπληρωματικών παροχών, έκδοση αντιγράφων, αποφάσεως απονομής παροχών και αλληλογραφίας με τους ενδιαφερομένους για θέματα παροχών. -Τήρηση και ενημέρωση ευρετηρίου εξελθόντων και σύνταξη στατιστικών πινάκων. 2.Τμήμα Διοικητικού-Οικονομικού: -Επιμέλεια κάθε ζητήματος που αφορά θέματα υπηρεσιακής κατάστασης του προσωπικού. -Τήρηση και ενημέρωση του ατομικού φακέλλου των υπαλλήλων. -Εισήγηση σε θέματα προγραμματισμού και εκπαίδευσης του προσωπικού. -Παραλαβή της αλληλογραφίας, εξυπηρέτηση των ασφαλισμένων και παροχή κάθε πληροφορίας. -΄Εκδοση και κοινοποίηση εγγράφων και εγκυκλίων, παραλαβή των ΦΕΚ και φροντίδα για την βιβλιοδέτηση και την τήρηση του αρχείου Εφημερίδων Κυβερνήσεως. -Μέριμνα για τη λειτουργία του Δ.Σ. και τήρηση των πρακτικών Συνεδριάσεων. -Εκκαθάριση και πληρωμή των αποδοχών και των λοιπών αμοιβών σε Συμβούλια. -Δακτυλογράφηση εγγράφων και διακίνηση της αλληλογραφίας με όλες τις άλλες υπηρεσίες. -Φροντίδα για τις προμήθειες υλικών απαραίτητων για την λειτουργία του Ταμείου. -Διενέργεια διαγωνισμών και κάθε άλλη εργασία για την μίσθωση των ακινήτων του Ταμείου και την ανανέωση των μισθώσεων. -Μέριμνα για την διαφύλαξη του μηχανικού εξοπλισμού των γραφείων, την ασφάλιση των ακινήτων κατά πυρός, την συντήρηση των ακινήτων και την αξιοποίηση της περιουσίας και των εσόδων που προέρχονται από αυτή. -Τήρηση των λογιστικών βιβλίων του Ταμείου. -Κατάρτιση και παρακολούθηση του προϋπολογισμού Εσόδων και Εξόδων, του Ισολογισμού και Απολογισμού μετά των εκθέσεων. -Έκδοση χρηματικών ενταλμάτων και υποβολή στο Ελεγκτικό Συνέδριο. -Παρακολούθηση των λογ/σμών και των πληρωμών που γίνονται από την Τράπεζα Ελλάδος (EXTRAIT) και της συμφωνίας αυτών. -Παρακολούθηση της εκτέλεσης των αποφάσεων του Δ.Σ. και του Διευθυντή του Ταμείου για απονομή παροχών. -Πληρωμή του προσωπικού και των μελών του Δ.Σ. -Μέριμνα για την υπαγωγή στην ασφάλιση κάθε νέου διοριζόμενου και τήρηση Μητρώου Φακέλλου απονομής παροχών. -Τήρηση Γενικού Μητρώου ασφαλισμένων και αλληλογραφία για κάθε θέμα που αφορά ασφάλιση. -Μέριμνα για την καταστροφή του παλιού αρχείου μετόχων, εκποίηση άχρηστου υλικού, κατάθεση εσόδου άχρηστων υλικών στο λογ/σμό του Ταμείου. (Αντί για τη σελ. 474,05) Σελ. 474,05(α) Τευχος ΙΒ-5-3 Σελ. 127 Ταμείο Προνοίας Δικαστικών Επιμελητών 6.Ζ.δ.14 -Μέριμνα για την καθαριότητα των γραφείων και την φύλαξη αυτών». Τα άρθρ. 1 και 2 αντικαταστάθηκαν ως άνω από το άρθρ. 1 Π.Δ. 309/13-27 Σεπτ. 1990 (ΦΕΚ Α΄ 129) κατωτ. αριθ. 15. Διάρθρωση θέσεων Άρθρ.3.-Οι θέσεις του προσωπικού του Ταμείου Προνοίας Δικαστικών Επιμελητών που προβλέπονται από τη Φ.211/1221/15.9.86 κοινή Υπουργική Απόφαση (ΦΕΚ 744/Β/31.10.86) διαρθρώνονται κατά κατηγορία και κλάδο ως εξής: ΚΑΤΗΓΟΡΙΑ ΠΕ Κλάδος ΠΕ Διοικητικός-Οικονομικός, 2 θέσεις. ΚΑΤΗΓΟΡΙΑ ΔΕ Κλάδος ΔΕ Διοικητικός-Λογιστικός, 3 θέσεις. ΚΑΤΗΓΟΡΙΑ ΥΕ Κλάδος ΥΕ Βοηθητικού Προσωπικού μία (1) θέση. Προϊστάμενοι Υπηρεσιών  «΄Αρθρ.4.-1.Στη Δ/νση του Ταμείου προΐσταται υπάλληλος του Κλάδου ΠΕ Διοικητικού - Οικονομικού, ή ΤΕ Διοικητικού-Λογιστικού, ή ΔΕ Διοικητικού-Λογιστικού ο οποίος: α)Προΐσταται όλων των υπηρεσιών του Ταμείου, υπογράφει όλα τα έγγραφα αυτού, με τον Πρόεδρο δε του Διοικητικού Συμβουλίου και τον Προϊστάμενο του Τμήματος Διοικητικού-Οικονομικού, τα χρηματικά εντάλματα πληρωμής. β)Εκδίδει αποφάσεις απονομής παροχών σύμφωνα με τις σχετικές διατάξεις. γ)Εισηγείται στο Δ.Σ. κάθε θέμα που αναφέρεται στη λειτουργία του Ταμείου και διαχειρίζεται την παγία προκαταβολή, για μικρές δαπάνες του Ταμείου. 2.Στα Τμήματα προΐσταται υπάλληλος του Κλάδου ΠΕ Διοικητικού-Οικονομικού, ή ΤΕ Διοικητικού-Λογιστικού, ή ΔΕ Διοικητικού-Λογιστικού». Το άρθρ. 4 αντικαταστάθηκε ως άνω από το άρθρ. 3 Π.Δ. 309/13-27 Σεπτ. 1990 (Φεκ Α΄ 129), κατωτ. αριθ. 15. Κατάταξη Προσωπικού Άρθρ.5.-Οι υπάλληλοι του Ταμείου Προνοίας Δικαστικών Επιμελητών που υπηρετούν κατά την έναρξη του παρόντος Δ/τος κατατάσσονται κατά κατηγορία και Κλάδο ως εξής: α)Στον Κλάδο ΠΕ Διοικητικό-Οικονομικό οι υπάλληλοι του κλάδου ΠΕ Διοικητικού - Οικονομικού. β)Στον Κλάδο ΔΕ Διοικητικό-Λογιστικό οι υπάλληλοι του Κλάδου ΔΕ Διοικητικού-Λογιστικού, και Σελ. 474,06(α) Τευχος ΙΒ-5-3 Σελ. 128 γ)Στον Κλάδο ΥΕ Βοηθητικού Προσωπικού οι υπάλληλοι του Κλάδου ΥΕ Βοηθητικού προσωπικού. Καταργούμενες διατάξεις Άρθρ.6.-Από τη δημοσίευση του παρόντος καταργούνται οι διατάξεις της αριθ. Φ211/1221/86 (ΦΕΚ 744/Β/86) Υπουργικής απόφασης και της Υπουργικής απόφασης αριθ. 66779/1982 (ΦΕΚ 159/12.9.82 τ.Β΄) και κάθε άλλη διάταξη που αφορά θέματα που ρυθμίζονται από τη διάταξη του παρόντος.